钦定古今图书集成/明伦汇编/闺媛典/第256卷 > 陆栋妻蔡氏
## 钦定古今图书集成/明伦汇编/闺媛典/第256卷 > 陆栋妻蔡氏

按《常熟县志》：蔡氏，陆栋妻，龙川女。少读书，知古列女
事，龙川甚异之，不欲匹凡儿，见栋美秀而文，遂女焉。
年二十二，栋亡，子维翰、维城俱在襁褓，蔡矢志靡他。
会姑死，翁无养，蔡曰：“将父者，夫之责。今则未亡，人之
责也。孝事之维谨。”子各授一经，俱克成立。年七十二
卒。